Onul

Onul ;(โอนัล) คืออาณาจักรแรกที่ก่อกำเนิดขึ้นภายหลังจากการที่มนุษย์เริ่มมีวัฒนธรรม ถูกขนานนามว่า 'ดินแดนแห่งการเริ่มต้น' ไปด้วยเหตุนั้น

History
ดินแดนแห่งแรกที่ถูกสถาปนาให้กลายเป็นอาณาจักร เรียกได้ว่าเป็นจุดเริ่มต้นของมนุษยชาติก็ว่าได้  เป็นอาณาจักรที่เก่าแก่ที่สุดในนิฟเรน  อีกทั้งยังมีความสำคัญเกี่ยวข้องกับ 'บันทึกเล่มแรก' ของนิฟเรนอีกด้วย

ตามบันทึกแล้วนั้น ผู้ปกครองโอนัลคนแรกก็คือ 'Deanic Gretromia' (เดียอานิค เกรโทเมีย) ซึ่งในขณะนั้นเป็นผู้ที่ถูกยอมรับให้ขึ้นเป็นราชาของอาณาจักรจากผู้คนมากมาย เดียอานิคได้สร้างสิ่งต่างๆที่เป็นประโยชน์ให้แก่อาณาจักรมากมาย  ทั้งระบบทางเดินน้ำ  ถนนสายสำคัญต่างๆ  และโรงพยาบาลหลวงที่เปิดให้ผู้คนในอาณาจักรทุกชนชั้นได้เข้าใช้บริการได้  เรียกได้ว่าเขาคือราชาผู้ได้รับความรักและเคารพจากประชาชนภายในอาณาจักรมากที่สุดในประวัติศาสตร์ก็ว่าได้

โอนัลนั้นแม้จะเป็นอาณาจักรเก่าแก่แต่ก็ยังคงมีการบูรณะอาคารและสถานที่สำคัญภายในอาณาจักรอยู่เสมอตั้งแต่เริ่มก่อตั้ง ทำให้นอกจากพระราชวังกับวิหารหลวงแล้วอาคารต่างๆก็มีโครงสร้างที่เปลี่ยนไปตามยุคสมัยเสียแทบหมด

Dynasty
ผู้ปกครอง(ราชา)ของโอนัลนั้นมีอยู่ด้วยกันทั้งหมด 7 คน ดังต่อไปนี้
 * 1) Deanic Gretromia (เดียอานิค เกรโทเมีย) - ราชาลำดับที่ 1 ผู้ขึ้นปกครองโอนัลเป็นองค์แรก
 * 2) Tanicay Gretromia (แทนนิเคย์ เกรโทเมีย) - ราชาผู้รุ่งโรจน์
 * 3) Mahal Gretromia (มาฮัล เกรโทเมีย) - ราชาผู้เสียสละ
 * 4) Iraonia M Gretromia (ไอราโอเนีย เอ็ม เกรโทเมีย) - ราชาผู้เมตตา
 * 5) Grimtia M Gretromia (กริมเทีย เอ็ม เกรโทเมีย) - ราชาผู้เชิดชูสันติ
 * 6) Nolen G Gretromia (โนเลน จี เกรโทเมีย) - ราชาผู้อ่อนโยน
 * 7) Nitenic G Gretromia (ไนเทนิค จี เกรโทเมีย) - ราชาผู้เป็นแสงสว่าง

Geography
ภูมิประเทศของโอนัลนั้นส่วนใหญ่เป็นที่ราบสูง สลับด้วยที่ราบลุ่ม (ที่ราบเอนินัล) มีความอุดมสมบูรณ์เหมาะแก่การเพาะปลูก มีแม่น้ำสายใหญ่ตัดผ่านทางเหนือของอาณาจักร (แม่น้ำเดกิเนีย และแม่น้ำโซเบล) พืชในบริเวณส่วนใหญ่เป็นพืชผลทางการเกษตร เช่น ข้าวสาลี มันเทศ

อุณหภูมิเฉลี่ยตลอดทั้งปีอยู่ที่ 19-22 องศา และร้อนที่สุดในช่วงเดือนพฤษภาคมราว 25 องศา